इसे आप ब्रिटेन के उदाहरण से आसानी से समझ सकते हैं। ग्यारहवीं शताब्दी में अपने दस हजार घुड़सवारों के साथ नार्मंडी के बिलियम द्वितीय ने इंग्लैंड को जीता और फिर पूरे देश को अपने साथियों के स्वामित्व में धकेल दिया। स्थानीय जनसंख्या उनकी दास होकर उनके उत्पादन तंत्र का साधन हो गई। यूरोप का शासक वर्ग इसी तरह के उपनिवेशीकरण से बना है। 1350 में यूरोप में भयानक प्लेग फैला और यूरोप की आधी आबादी समाप्त हो गई। उत्पादन तंत्र को चलाते रहने के लिए पर्याप्त लोग नहीं रहे तो उन्होंने यूरोप से बाहर देखना प्रारंभ किया। इसी क्रम में अमेरिकी महाद्वीप खोजा गया और वहां की दस करोड़ की आबादी को नष्ट करके उसके विशाल प्राकृतिक साधनों पर उनका नियंत्रण हो गया। लेकिन इसे संभव बनाने में लगभग दो शताब्दियां लग गर्इं। इस बीच विशेषकर ब्रिटेन में खेती की जमीन पर बाड़ लगा कर भेड़-पालन आरंभ हुआ क्योंकि ऊन के निर्यात में अधिक मुनाफा था।